
DR.30.10.2008 1 
 
 

MALAYSIA 
 

DEWAN RAKYAT 
 

Khamis, 30 Oktober 2008 
 

Mesyuarat dimulakan pada pukul 10.00 pagi 
 

DOA 
 

[Tuan Yang di-Pertua mempengerusikan Mesyuarat] 
 

 
JAWAPAN-JAWAPAN LISAN BAGI PERTANYAAN-PERTANYAAN 

 
 Dato’ Haji Tajuddin Abdul Rahman [Pasir Salak]:  Tuan Yang di-Pertua, mohon 
penjelasan, boleh?  Saya ada masalah sedikit hendak minta penjelasan. 

 Tuan Yang di-Pertua:  Point of order Yang Berhormat saya benarkan. 

 Dato’ Haji Tajuddin Abdul Rahman [Pasir Salak]:  Saya ingin bertanya kepada 
Tuan Yang di-Pertua, apakah peranan wakil rakyat di sebelah sini sebagai penyokong 
kerajaan dalam masa menteri menjawab, apabila menteri diasak dengan pelbagai soalan, 
tohmahan dan sebagainya daripada pihak pembangkang?  Adakah kami daripada bahagian 
penyokong kerajaan ini hanya duduk sahaja mendengar ataupun kita boleh juga mengambil 
bahagian untuk menjawab beberapa tuduhan dan tohmahan yang dibawa oleh pihak 
pembangkang?  Ini adalah kerana menteri menjawab bukan menjawab atas personel 
kapasiti, dia menjawab bagi pihak kerajaan... 

 Tuan Yang di-Pertua:  Terima kasih. 

 Dato’ Haji Tajuddin Abdul Rahman [Pasir Salak]:   ...dan kami juga adalah 
anggota daripada kerajaan.  Mohon penjelasan. 

 Tuan Yang di-Pertua:  Terima kasih, Yang Berhormat Pasir Salak.  Sebetulnya 
sebelum ini pun saya telah menyatakan kepada Yang Berhormat iaitu sewaktu sesi soal 
jawab oleh kerana masa itu terlampau singkat, point of order yang dilontarkan pun saya 
tidak benarkan kecuali selepas sesi soal jawab.  Namun oleh kerana itu adalah satu perkara 
yang baru, respons  saya  kepada  itu ialah, Ahli-ahli Yang Berhormat boleh berhujah pada 
ketika yang tertentu dan mesti menurut peraturan mesyuarat.  Jadi apabila Ahli-ahli Yang 
Berhormat, walaupun pada ketika mencelah itu dibenarkan tetapi hujah itu melanggar 
peraturan mesyuarat, maka itu terpaksalah kita menegur dan lain kali janganlah berhujah, 
mencelah tidak mengikut peraturan mesyuarat.  Terima kasih Yang Berhormat Pasir Salak. 

 Dato’ Haji Tajuddin Abdul Rahman [Pasir Salak]:  Tuan Yang di-Pertua, sikit.  
Pihak pembangkang... 

 Tuan Yang di-Pertua:  Yang Berhormat Pasir Salak! 

 Dato’ Haji Tajuddin Abdul Rahman [Pasir Salak]:  ...menyalahgunakan 
peraturan standing orders.   Mereka dibenarkan bercakap manakala bagi pihak kami tidak 
boleh. 

 Tuan M. Kula Segaran [Ipoh Barat]:  Peraturan apa ini? 

 Tuan Yang di-Pertua:  Yang Berhormat, sesi pagi ini ialah sesi soal jawab.  Yang 
Berhormat Ipoh Barat, duduk.  Ahli-ahli Yang Berhormat, saya tidak akan berkompromi lagi.  
Pada waktu sesi soal jawab, sesi soal jawab.  Perkara-perkara yang boleh ditimbulkan 
selepas sesi soal jawab sila timbulkan.  Sila duduk Yang Berhormat Pasir Salak. 

  



MALAYSIA. DEWAN RAKYAT. Khamis, 30 Oktober 2008. Mesyuarat dimulakan pada pukul 10.00 pagi. DOA. [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. Dato' Haji Tajuddin Abdul Rahman [Pasir Salak]: Tuan Yang di-Pertua, mohon penjelasan, boleh? Saya ada masalah sedikit hendak minta penjelasan. Tuan Yang di-Pertua: Point of order Yang Berhormat saya benarkan. Dato' Haji Tajuddin Abdul Rahman [Pasir Salak]: Saya ingin bertanya kepada Tuan Yang di-Pertua, apakah peranan wakil rakyat di sebelah sini sebagai penyokong kerajaan dalam masa menteri menjawab, apabila menteri diasak dengan pelbagai soalan, tohmahan dan sebagainya daripada pihak pembangkang? Adakah kami daripada bahagian penyokong kerajaan ini hanya duduk sahaja mendengar ataupun kita boleh juga mengambil bahagian untuk menjawab beberapa tuduhan dan tohmahan yang dibawa oleh pihak pembangkang? Ini adalah kerana menteri menjawab bukan menjawab atas personel kapasiti, dia menjawab bagi pihak kerajaan... Tuan Yang di-Pertua: Terima kasih. Dato' Haji Tajuddin Abdul Rahman [Pasir Salak]: ...dan kami juga adalah anggota daripada kerajaan. Mohon penjelasan. Tuan Yang di-Pertua: Terima kasih, Yang Berhormat Pasir Salak. Sebetulnya sebelum ini pun saya telah menyatakan kepada Yang Berhormat iaitu sewaktu sesi soal jawab oleh kerana masa itu terlampau singkat, point of order yang dilontarkan pun saya tidak benarkan kecuali selepas sesi soal jawab. Namun oleh kerana itu adalah satu perkara yang baru, respons saya kepada itu ialah, Ahli-ahli Yang Berhormat boleh berhujah pada ketika yang tertentu dan mesti menurut peraturan mesyuarat. Jadi apabila Ahli-ahli Yang Berhormat, walaupun pada ketika mencelah itu dibenarkan tetapi hujah itu melanggar peraturan mesyuarat, maka itu terpaksalah kita menegur dan lain kali janganlah berhujah, mencelah tidak mengikut peraturan mesyuarat. Terima kasih Yang Berhormat Pasir Salak. Dato' Haji Tajuddin Abdul Rahman [Pasir Salak]: Tuan Yang di-Pertua, sikit. Pihak pembangkang... Tuan Yang di-Pertua: Yang Berhormat Pasir Salak! Dato' Haji Tajuddin Abdul Rahman [Pasir Salak]: ...menyalahgunakan peraturan standing orders. Mereka dibenarkan bercakap manakala bagi pihak kami tidak boleh. Tuan M. Kula Segaran [Ipoh Barat]: Peraturan apa ini? Tuan Yang di-Pertua: Yang Berhormat, sesi pagi ini ialah sesi soal jawab. Yang Berhormat Ipoh Barat, duduk. Ahli-ahli Yang Berhormat, saya tidak akan berkompromi lagi. Pada waktu sesi soal jawab, sesi soal jawab. Perkara-perkara yang boleh ditimbulkan selepas sesi soal jawab sila timbulkan. Sila duduk Yang Berhormat Pasir Salak.